|  |  |  |
| --- | --- | --- |
|  |  | *Proiect* |
| **GUVERNUL REPUBLICII MOLDOVA**  **H O T Ă R Î R E nr**.**\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Chișinău** | | |

**cu privire la transferarea din competența Academiei de Științe a Moldovei în competența Ministerului Educației, Culturii și Cercetării exercitarea funcției de fondator în organizațiile de drept public din domeniile cercetării și inovării**

În temeiul prevederilor art.7 lit. b) din Legea nr. 136/2017 cu privire la Guvern (Monitorul Oficial al Republicii Moldova, 2017, nr. 252, art. 412) și art. 16 și art. 127, alin. (2) din Codul cu privire la ştiinţă şi inovare al Republicii Moldova nr. 259/2004 (Monitorul Oficial al Republicii Moldova, 2004, nr. 125-129, art. 663), cu modificările și completările ulterioare, Guvernul **HOTĂRĂŞTE**:

1. Se transferă din competența Academiei de Științe a Moldovei în competența Ministerului Educației, Culturii și Cercetării exercitarea funcției de fondator în organizațiile de drept public din domeniile cercetării și inovării, prevăzute în anexa nr. 1.
2. Până la sfîrșitul perioadei anului bugetar 2017, Academia de Științe a Moldovei va asigura organizarea sistemului de planificare, executare, evidenţă contabilă şi raportare a bugetului, în cadrul organizațiilor de drept public din domeniile cercetării și inovării și instituţiilor bugetare, care sunt parte integrantă a bugetului Academiei de Științe a Moldovei, adoptat prin Legea bugetului de stat pentru anul 2017 nr.279/2016.
3. Ministerul Educației, Culturii și Cercetării de comun cu Academia de Științe va întreprinde acțiunile necesare punerii în aplicare a prezentei Hotărâri de Guvern.

|  |  |
| --- | --- |
| **PRIM-MINISTRU** | **Pavel FILIP** |
| **Contrasemnează:** |  |
| **Ministrul educație, culturii și cercetării** | **Monica Babuc** |

Anexa nr.1

la Hotărîrea Guvernului

nr. din

LISTA

organizațiilor de drept public din domeniile cercetării și inovării în care exercitarea funcției de fondator se transferă din competența Academiei de Științe a Moldovei în competența Ministerului Educației, Culturii și Cercetării

Biblioteca Ştiinţifică Centrală ,,A. Lupan" Institut

Grădina Botanica (Institut)

Institutul de Cercetări Juridice şi Politice

Institutul de Chimie

Institutul de Ecologie şi Geografie

Institutul de Energetica

Institutul de Filologie

Institutul de Fizică Aplicată

Institutul de Fiziologie şi Sanocreatologie

Institutul de Genetică, Fiziologie şi Protecţie a Plantelor

Institutul de Geologie şi Seismologie

Institutul de Inginerie Electronică şi Nanotehnologii "D.Ghiţu"

Institutul de Istorie

Institutul de Matematică şi Informatică

Institutul de Microbiologie şi Biotehnologie

Institutul de Zoologie

Institutul Naţional de Cercetări Economice

Institutul Patrimoniului Cultural